***PÁPAKOVÁCSI ÖNKORMÁNYZAT***

***KÉPVISELŐ-TESTÜLETE***

***8596 Pápakovácsi Fő utca 19.***

***Szám***: Pk 68-4/2020.

***Jegyzőkönyv***

***Készült***: Pápakovácsi Község Önkormányzat képviselő-testülete 2020. január 28-án 19.00 órakor megtartott nyilvános testületi ülésről.

***Az ülés helye: Közösségi Ház***

Pápakovácsi Fő utca 3.

***Jelen vannak***: Burghardt Ferenc polgármester

Takács László alpolgármester

Nagy Szabolcs képviselő (3 fő)

Tanácskozási joggal részt vett: Kissné Szántó Mária jegyző

**Burghardt Ferenc polgármester** köszöntötte a képviselőket. Megállapította, hogy az 5 fő képviselőből 3 fő megjelent, az ülés határozatképes, azt megnyitotta. (jelenléti iv jkv. 1. melléklete)

Javasolta az alábbi napirend elfogadását, a kiküldött meghívóban foglaltaknak megfelelően:

**Napirend**

1. Külterületi ingatlan rendezése

A képviselők a javaslattal egyhangúlag egyetértettek, más napirendre javaslat nem volt.

**Napirend tárgyalása:**

**1.) Külterületi ingatlan rendezése**

**Előadó: Burghardt Ferenc polgármester**

**Burghardt Ferenc polgármester** szóbeli előterjesztésben elmondta, hogy az önkormányzat tulajdonát képező 036 hrsz-u “anyagbánya” művelési ágú ingatlan, illetve a 048 “árok” művelési ágú ingatlan rendezése ügyében a vállalkozóval és a földmérővel megtekintették a területet. Az anyagbánya területeén rendezetlen állapotban vadon nőtt fák, bokrok vannak, nagyon sok “lábon száradt” félő ,hogy kidőlnek, az árok mellett pedig benőtt bozótok, kisebb fák vannak. A vállalkozó vállalja a terület tisztítását, a tűzifának alkalmas fát m3-re megvásárolja, a tüzelésre nem alkalmas bokrok, cserjék pedig ledarálásra kerülnek. A területet a földmérő felmérte, kijelölte a fakivágás területét. A szükséges engedélyeket beszerezték. A terült rendbetétele mellett bevételhez is jut az önkormányzat. Kérte a véleményeket.

A képviselők a javaslattal egyetértettek, már előzőleg is egyeztettek a területek rendezéséről.

A polgármester kérte a képviselőket a szavazásra:

Pápakovácsi Önkormányzat Képviselő-testülete 3 igen szavazattal – ellenszavazat és tartózkodás nélkül – az alábbi határozatot hozta:

**4/2020. (I.28.) KT határozat**

Pápakovácsi Község Önkormányzat Képviselő-testülete egyetért az Önkormányzat tulajdonát képező 036 hrsz-u (anyagbánya) illetve a 048 hrsz-u árok megnevezésű külterületi ingatlanokok lévő fák, bokrok kivágásra kerüljenek.

Felhatalmazza a polgármestert, a fakivágási munkákat megrendelje, a vállalkozási szerződést aláírja.

**Határidő:** 2020. február 15.

**Felelős**: polgármester.

Több napirend, hozzászólás nem volt, a polgármester a képviselő-testület nyilvános ülését 19.30 órakor bezárta.

***k.m.f.***

Burghardt Ferenc Kissné Szántó Mária

polgármester jegyző